

|  |  |
| --- | --- |
| **ДО**  **ЗАМЕСТНИК-МИНИСТЪРА НА ЗЕМЕДЕЛИЕТО И ХРАНИТЕ И РЪКОВОДИТЕЛ НА УО НА ПРСР 2014-2020 Г.**  **Г-ЖА ТАНЯ ГЕОРГИЕВА** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за промяна на процедура чрез подбор BG06RDNP001-4.001 по подмярка 4.2. „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програмата за развитие на селските райони за периода 2014-2020 г.* |

**УВАЖАЕМА ГОСПОЖО ЗАМЕСТНИК-МИНИСТЪР,**

Със Заповед № РД 09-79 от 09.02.2018 г. на ръководителя на Управляващия орган на ПРСР 2014-2020 г. са утвърдени Насоки за кандидатстване по процедура чрез подбор на проектни предложения BG06RDNP001-4.001 по подмярка 4.2. „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програмата за развитие на селските райони 2014-2020 г. Заповедта е изменена и допълнена със Заповед № РД 09-186 от 26.02.2018 г. за поправка на техническа грешка, Заповед № РД 09-893 от 16.09.2019 г. и Заповед № РД 09-767 от 29.07.2021 г., с които е увеличен бюджета по процедурата. Със Заповед № РД 09-649 от 25.06.2021 г. и Заповед № РД 09-944 от 15.09.2021 г. е изменено Приложение № 9 „Административен договор“. Със Заповед РД09-225/06.03.2023 г. е удължен крайният срок за изпълнение на одобрените проектни предложения.

Съгласно чл. 26, ал. 7, т. 1 от Закона за управление на средства от Европейските фондове при споделено управление (ЗУСЕФСУ), след откриване на процедура чрез подбор, Насоките за кандидатстване може да се изменят при промени в правото на Европейския съюз, и/или българското законодателство, в политиката на европейско и/или национално ниво, основана на стратегически документ или в съответната програма.

В шестнадесето изменение на ПРСР, по предложение на членове на Комитета за наблюдение, на проведеното на 04.04.2023 г. 20-то заседание, е включена и промяна в подмярка 4.2 „Инвестиции в преработка/маркетинг на селскостопански продукти“ от мярка 4 „Инвестиции в материални активи“, свързана с облекчаване на изискванията за поддържане съответствие с критериите за подбор след одобрение на проектните предложения.

Част от приложимите критерии за оценка са свързани както със съществуващи работни места, така и с откриването на нови такива.

С промените на Условията за кандидатстване със Заповед № РД 09-893 от 16.09.2019 г. и Заповед № РД 09-767 от 29.07.2021 г е предоставена възможност на повече подадени проектни предложения, отговарящи на условията за допустимост и критериите на оценка, да бъдат одобрени. Поради дългия период на одобрение, за част от одобрените проектни предложения, договори са сключени значително по-късно – през 2021 г.

Възникналите през последните години кризи, свързани с COVID-19 и руското нашествие в Украйна, поставят бенефициентите пред редица предизвикателства, свързани с икономическото им оцеляване, преструктуриране и оптимизация. Един от методите за справяне с тях е чрез преструктуриране на работните места, спрямо годините преди подаване на заявленията за подпомагане.

Постъпили са коментари и предложения от бенефициенти и от членове на Комитета за наблюдение на ПРСР за актуализиране на изискванията за поддържане съответствие с критериите за подбор след одобрение на проектното предложение спрямо динамичната икономическа обстановка, водеща до постоянно променящи се пазарни условия, които оказват негативен ефект върху устойчивостта на инвестициите.

В тази връзка се предлага изменение по процедура BG06RDNP001-4.001, свързано с актуализиране на изискванията за поддържане съответствие с критериите за подбор и по- конкретно критерий за оценка 6.3, след одобрение на проектното предложение спрямо динамичната икономическа обстановка, водеща до постоянно променящи се пазарни условия, които оказват негативен ефект върху устойчивостта на инвестициите.

За осигуряване ефективно изпълнение на Програмата и гарантиране постигане на заложените цели, се предлага удължаване на срока, в който трябва да се поддържат създадените работни места.

Предвид гореизложеното е подготвен проект на Заповед за изменение на Заповед № РД 09-79 от 09.02.2018 г.

Проектът на заповед за изменение на Заповед № РД 09-79 от 09.02.2018 г., с която се актуализират изискванията за поддържане съответствие с критериите за подбор след одобрение на проектното предложение по процедура № BG06RDNP001-4.001, съобщение и проект на доклад на заместник-министъра на земеделието и храните, съдържащ мотивите за издаване на заповедта, бяха публикувани на електронната страница на Министерството на земеделието и храните и в ИСУН 2020за писмени възражения и предложения в съответствие с чл. 26, ал. 4 от ЗУСЕФСУ. Направените целесъобразни бележки и предложения са отразени.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 26, ал. 7, т. 1 от ЗУСЕФСУ предлагам да издадете заповед за изменение на Заповед № РД 09-79 от 09.02.2018 г., с която са утвърдени Насоки за кандидатстване по процедура чрез подбор на проектни предложения № BG06RDNP001-4.001 по подмярка 4.2. „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от ПРСР 2014-2020 г.

**Приложение:** Таблица с направените предложения и възражения.

С уважение,

